PaizstetVeket pusztító hernyók. 



A „Rovartani Lapok" f. évi februárhavi füzetében (IV. 34.) 

 életmódjai és hasznos, voltát ismertettem a Thalpochares communi- 

 macula hernyójának. Ezennel visszatérek reá, hogy gazdáinknak 

 különös figyelmébe ajánljam, még pedig nem ötletszerűen, hanem 

 figyelemre méltó analóg esetekre hivatkozva. 



A pajzstetvek ugyanis nemcsak a gyümölcsfákra, babérra, 

 rózsára és Vukkára, hanem a fügefákra és különösen az olajfákra 

 nézve is kártékonyak. 



Az olajtermelés hajdanta déli Francziaországnak s általában 

 a Földközi tengermelléki vidékeknek egyik legjövedelmezőbb gazda- 

 sági iparágát képezte, s azokra nézve valóságos életkérdés volt; s ha 

 mai nap, a midőn tengerentúlról annyi növényi olaj és zsiradék 

 kerül forgalomba, már nem az, mégis elég fontos, hogy fentartá- 

 sára és megóvására minden lehetőt elkövessenek. Már pedig az 

 olajfát úgy déli Európában, mint Amerikában az olajfa-paizstetü 

 (Lecanium oleae), az üvegházainkban elterjedt narancs-paizstetü 

 (Lecaniitm hesperidum) közeli rokona, igen érzékenyen károsítja. 

 Miként ez utóbbi fajnak megtermékenyített nőstényei, melyek a 

 narancslevelek alján látható barna foltokat képezik, úgy az előbbi- 

 nek nőstényei is a fának vagy levélnek egyik főizmához hozzá- 

 tapadva s onnan el nem mozdulva, a folyton bőven keringő növény- 

 nedven oly busásan táplálkoznak, hogy egészen formátlan tömeggé 

 duzzadnak fel s egyúttal kis tekenősbéka héjához hasonló paizsuk 

 alatt tenger fiókáikat táplálják. Ezt az erős köpülyözést az olajfa 

 talán még valahogy kibírná, de czukortartalmú elválása által a 

 paizstetü tömérdek hangyát s az úgynevezett korom-gombát (Fuligo) 

 is odavonzza, mely utóbbi a leveleket valami fekete anyaggal 

 bevonja s az illető fát, melynek levelei idejekorán elhervadnak, 

 vagy egészen megöli vagy legalább is a gyümölcsözésben korlátozza. 



A paizstetvek irtására először Amerikában gondoltak, még 

 pedig ugyan annak az elvnek az alapján, a mint az Európából áthur- 

 czolt és ott elszaporodott Pieris brassicae irtását kísérlettek meg, 



Rovartani Lapok IV. 13 



